Z A P I S N I K
44. sjednice Vijeća Gradske četvrti Novi Zagreb - istok 
održane 27. kolovoza 2020. u sjedištu Gradske četvrti Novi zagreb - istok, Zagreb, Ulica svetog Mateja 93 s početkom u 17,00 sati

[bookmark: _GoBack]Nazočni članovi Gradske četvrti Novi Zagreb - istok: Milenko Arapović, Maja Baturić, Darko Borovac, Ratko Bedeković, Renata Bedeković, Igor Bočkaj, Anton Glasnović, Frane Knezović, Nevenka Lasić, Dario Laštre, Vedran Markoš, Mirela Mikić Muha, Željka Novak, Zoran Rotim, Zvonimir Rukavina, Imran Srebreniković.

Nenazočni članovi Gradske četvrti Novi Zagreb – istok: Nada Bašić (opravdala izostanak), Teodor Celakoski i Ljerkica Perešin (opravdala izostanak).

Nazočni članovi vijeća mjesnih odbora: Branko Premec – predsjednik Vijeća Mjesnog odbora Dugave, Domagoj Ružak – predsjednik Vijeća Mjesnog odbora Utrine, Mladen Devčić - predsjednik Vijeća Mjesnog odbora Sopot, Ivan Majer – predsjednik Vijeća Mjesnog odbora Zapruđe.

Drugi nazočni: Suzana Ječ – voditeljica Područnog odsjeka Novi Zagreb – istok, Mateo Peša – viši stručni suradnik, Petar Vukelić – viši stručni suradnik i Anita Martinić – stručna referentica.

Ostali nazočni: Zoran Šalinović – načelnik VI. Policijske postaje.


Sjednicu otvara Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici prisutna većina članova Vijeća, čime su stečeni uvjeti za raspravu i pravovaljano odlučivanje.

Predsjednik Vijeća Milenko Arapović izvještava kako je poziv na sjednicu dostavljen predstavnicima II. Prometne policije Lučko i VI. Policijske postaje (Policijske uprave zagrebačke). Predsjednik se zahvalio načelniku VI. Policijske postaje g. Zoranu Šalinoviću na dolasku i predložio, kako se gost ne bi zadržavao na čitavoj sjednici, da se prije ostalih točka dnevnog reda izloži izvješće o stanju opće sigurnosti  na području Gradske četvrti Novi Zagreb – istok. 

Načelnik VI. Policijske postaje Zoran Šalinović pozdravlja sve prisutne i zahvaljuje na pozivu. Izvještava kako na području Gradska četvrti Novi Zagreb – istok u prvih sedam mjeseci ima evidentirano 362 kaznenih djela, što je u odnosu na 2019. godinu kada je bilo 539 kaznenih djela, 32 % manje. Od toga je riješeno 188 kaznenih djela što predstavlja 51,2% otkrivačke djelatnosti. Najčešći oblik kaznenih djela na području ove gradske četvrti su provale i krađe. U prvih sedam mjeseci zabilježeno je 114 provala i krađa, prošle godine u prvih sedam mjeseci ih je bilo 139, što je ukupno 18% manje nego prošle godine. Najčešće su provale u domove i stanove, u prvih sedam mjeseci zabilježeno je 33 provala u stanove i 33 provale u vozila. Također provaljuje se u šupe i podrumske prostore te je u prvih sedam mjeseci ove godine zabilježeno 20 provala, prošle godine u prvih sedam mjeseci bilo ih je sedam. Prilikom provala u šupe najčešće se otuđuju bicikli, zbog dobre obrade službenika policije tijekom 2020. godine uhvaćen je jedan počinitelj koji je otuđio 127 bicikla na području Novog Zagreba i prodavao ih preko aplikacije „Letgo“. Kaznena dijela krađe su u smanjenju, ove godine u prvih sedam mjeseci 84, prošle godine 141. Načelnik Šalinović rekao je kako se broj krađa smanjio s obzirom na situaciju s koronom, kako se najveći broj krađa događao u trgovačkim centrima prilikom presvlačenja žrtava. Kaznena dijela razbojništva su u ovoj godinu u padu, ima ih svega 15 u prvih sedam mjeseci. Prekršaja javnog reda i mira u ovoj godini je bilo 135. Sveukupno je zabilježen 521 prekršaj u prvih sedam mjeseci. Smatra kako je VI. Policijska postaja polučila dobar rezultat vezano uz zapljenu droge na području Gradske četvrti Novi Zagreb – istok te je u prvih sedam mjeseci napravljeno 114 zapljena nasuprot prvih sedam mjeseci prošle godine kada ih je bilo 32. U smislu opijata policija se usredotočila na prostore pored dječjih vrtića i škola te ove godine ima manje oštećenja izazvana huliganizmom.  

Milenko Arapović zamolio je načelnika Zorana Šalinovića da usporedi stanje po pitanju kaznenih djela po četvrtima. 

Zoran Šalinović odgovorio je kako je zamjetno smanjenje počinjenja kaznenih djela: Gradska četvrt Maksimir 22% manje, Gradska četvrt Donji grad 6% manje, Gradska četvrt Gornji grad 5%, Gradska četvrt Trnje 23%, Gradska četvrt Maksimir 22%, Gradska četvrt Novi Zagreb – zapad 51% i Gradska četvrt Novi Zagreb – istok 32%. Kazao je kako na mjesečnim koordinacijama načelnika policijskih postaja je većina njih izrazilo pozitivno mišljenje vezano uz činjenicu da se toliko smanjio kriminalitet, a uspješnost u rješavanju jest ostala na istoj razini.

Zvonimir Rukavina ističe kako se kod atomskog skloništa u Utrinama, sjeverno od Strohalovog prilaza 2-4-6  i kod Baradinog prilaza 11, uredno okupljaju maloljetnici i mlađi punoljetnici koji tamo konzumiraju drogu. Zatražio je policijski nadzor na navedenim lokacijama. Potom je dao primjedbu na postupanje policijskih službenika, naime 26. lipnja 2020. između 21,30-23,30 sati snimao se glazbeni spot u Strohalovom prilazu 10. Nakon poziva policiji, službenici su došli u ponoć, progovorili nekoliko rečenica sa osobama koje su snimale spot te se spot ubrzo nakon odlaska policije nastavio snimati. Dva dana nakon događaja Zvonimir Rukavina uputio je prijavu Policijskoj upravi zagrebačkoj na postupanje policajaca i nesankcioniranje kršitelja javnog reda i mira. Prijava je odbačena kao neutemeljena.

Zoran Šalinović rekao je kako će informaciju o mikrolokaciji gdje se događa konzumiranje droge uvažiti te će se provesti nadzor. Sljedeći put kada će dolaziti na sjednicu Vijeća Gradske četvrti Novi Zagreb – istok može se podnijeti izvješće koliko je bilo zapljena na toj mikrolokaciji. 

Renata Bedeković upozorila je na problem prebrze vožnje motornih vozila u Ulici Gata, a Željka Novak na isti problem, najčešće u vrijeme večernjih sati tijekom vikenda na prometnicama šireg profila (Avenija Dubrovnik, Avenija Većeslava Holjevca, Sarajevska, Ulica SR Njemačke, Ulica D.T. Gavrana, Islandska, Vatikanska i Ukrajinska). Drugoj postaji prometne policije uputit će se zahtjev za pojačanim nadzorom.

Mirela Mikić Muha uputila je nekoliko pitanja:
1. Koliko u ovom trenutku u Porinu ima ljudi, koje su dobi i spola. Odakle dolaze ljudi u Porin i koliko dugo ostaju. Gdje odlaze nakon što napuste Porin?
2. Dignuta je ograda. Da li se ograda zaključava navečer i na koji način se sankcioniraju oni koji se ne vrate na vrijeme?
3. Iz kojeg razloga je ograda dignuta sada, a na traženje od prije tri godine je odgovoreno da nema potrebe za ogradom? Otkada se stvorila potreba?
4. Što se dešava sa kvartovskim policajcima? Može li se očekivati da češće budu na terenu?
5. Kada će se podružnica u Dugavama aktivirati na način na koji je obećano, a to je da su unutra najmanje dvojica, te da jedan zaista izlazi na teren. Vijeće je tražilo PP upravo radi sigurnosti.
Spomenutu statistiku moli za čitavo razdoblje 2018.-2020.
Obzirom da navedena problematika izlazi iz resora načelnika Šalinovića, vijećnica je zamoljena da postavljena pitanja pisanim putem uputi stručnoj službi, koja će ih proslijediti mjerodavnima.

Predsjednik zahvaljuje načelniku Šalinoviću na dolasku i po njegovu odlasku otvara raspravu o zapisniku sa 44. sjednice Vijeća Gradske četvrti.

Zapisnik je, bez rasprave, jednoglasno prihvaćen.

Zatim otvara raspravu o prijedlogu dnevnog reda.
Nakon rasprave, Vijeće Gradske četvrti Novi Zagreb - istok jednoglasno donosi sljedeći

DNEVNI  RED

	1. 
	Izvješće o stanju sigurnosti na području Gradske četvrti Novi Zagreb - istok

	2. 
	Zaključak o Nacrtu prijedloga Odluke o izmjenama odluke o nerazvrstanim cestama

	3. 
	Zaključak o davanju mišljenja na prijedlog dopune Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2020.

	4. 
	Zaključak o davanju mišljenja na Prijedlog odluke o izmjeni Odluke o socijalnoj skrbi

	5. 
	Zaključak o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt "Svi za pamćenje (SPAM)", kodni broj UP 02.2.2.06.0064

	6. 
	Zaključak o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za Projekt "Modernizacija pješačkih pothodnika povezanih s javnim prijevozom na području Grada Zagreba", referentni broj KK.07.4.2.25.0001.

	7. 
	Zaključak o davanju mišljenja na Prijedlog odluke o izmjenama i dopunama Odluke o komunalnom redu

	8. 
	Zaključak o davanju mišljenja na Prijedlog odluke o izmjenama i dopunama Odluke o komunalnom doprinosu

	9. 
	Pitanja, prijedlozi i obavijesti




Ad1.  Izvješće o stanju sigurnosti na području Gradske četvrti Novi Zagreb - istok

Točka je završena na početku sjednice.




Ad2.  Zaključak o Nacrtu prijedloga Odluke o izmjenama odluke o nerazvrstanim cestama

U raspravi sudjeluju Milenko Arapović i Vedran Markoš.
Nakon rasprave, članovi Vijeća su većinom glasova donijeli

Z A K L J U Č A K
o davanju mišljenja na Nacrt prijedloga Odluke o izmjenama 
Odluke o nerazvrstanim cestama


1. Vijeće Gradske četvrti Novi Zagreb – istok daje pozitivno mišljenje na Nacrt prijedloga Odluke o izmjenama Odluke o nerazvrstanim cestama.


1. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove i Stručnoj službi gradonačelnika.


Ad3.  Zaključak o davanju mišljenja na prijedlog dopune Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2020.

Izvjestitelj: Milenko Arapović.

Vijeće većinom glasova donosi 

Z A K LJ U Č A K
o davanju mišljenja na Zaključak o davanju mišljenja na prijedlog dopune Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2020.

1. Vijeće daje pozitivno mišljenje na Zaključak o davanju mišljenja na prijedlog dopune Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2020..

2.  Ovaj će zaključak biti upućen Stručnoj službi gradonačelnika.



Ad4.  Zaključak o davanju mišljenja na Prijedlog odluke o izmjeni Odluke o socijalnoj skrbi

U raspravi sudjeluju Milenko Arapović, Igor Bočkaj i Zvonimir Rukavina.
Nakon rasprave, članovi Vijeća su većinom glasova donijeli

Z A K LJ U Č A K
o davanju mišljenja na Zaključak o davanju mišljenja na Prijedlog odluke o izmjeni Odluke o socijalnoj skrbi
1. Vijeće daje pozitivno mišljenje na Zaključak o davanju mišljenja na Prijedlog odluke o izmjeni Odluke o socijalnoj skrbi.

2.  Ovaj će zaključak biti upućen Stručnoj službi gradonačelnika.


Ad5.  Zaključak o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt "Svi za pamćenje (SPAM)", kodni broj UP 02.2.2.06.0064

Izvjestitelj: Milenko Arapović.

Vijeće većinom glasova donosi 

Z A K LJ U Č A K
o davanju mišljenja na Zaključak o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt "Svi za pamćenje (SPAM)", kodni broj UP 02.2.2.06.0064

1. Vijeće daje pozitivno mišljenje na Zaključak o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt "Svi za pamćenje (SPAM)", kodni broj UP 02.2.2.06.0064.

2.  Ovaj će zaključak biti upućen Stručnoj službi gradonačelnika.

Ad6.  Zaključak o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za Projekt "Modernizacija pješačkih pothodnika povezanih s javnim prijevozom na području Grada Zagreba", referentni broj KK.07.4.2.25.0001.

U raspravi sudjeluju Milenko Arapović, Igor Bočkaj i Zvonimir Rukavina.
Nakon rasprave, članovi Vijeća su glasovali te većinom glasova donijeli


Z A K LJ U Č A K

o davanju mišljenja na Zaključak o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za Projekt "Modernizacija pješačkih pothodnika povezanih s javnim prijevozom na području Grada Zagreba", referentni broj KK.07.4.2.25.0001.

1. Vijeće daje pozitivno mišljenje na Zaključak o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za Projekt "Modernizacija pješačkih pothodnika povezanih s javnim prijevozom na području Grada Zagreba", referentni broj KK.07.4.2.25.0001..

2.  Ovaj će zaključak biti upućen Stručnoj službi gradonačelnika.

Ad7.  Zaključak o davanju mišljenja na Prijedlog odluke o izmjenama i dopunama Odluke o komunalnom redu

U raspravi sudjeluju Milenko Arapović i Vedran Markoš.
Nakon rasprave, članovi Vijeća su većinom glasova donijeli

Z A K LJ U Č A K
o davanju mišljenja na Zaključak o davanju mišljenja na Prijedlog odluke o izmjenama i dopunama Odluke o komunalnom redu

1. Vijeće daje pozitivno mišljenje na Zaključak o davanju mišljenja na Prijedlog odluke o izmjenama i dopunama Odluke o komunalnom redu.

2.  Ovaj će zaključak biti upućen Stručnoj službi gradonačelnika.


Ad8.  Zaključak o davanju mišljenja na Prijedlog odluke o izmjenama i dopunama Odluke o komunalnom doprinosu

U raspravi sudjeluju Milenko Arapović i Zvonimir Rukavina.
Nakon rasprave, članovi Vijeća su većinom glasova donijeli

Z A K LJ U Č A K
o davanju mišljenja na Zaključak o davanju mišljenja na Prijedlog odluke o izmjenama i dopunama Odluke o komunalnom doprinosu

1. Vijeće daje pozitivno mišljenje na Zaključak o davanju mišljenja na Prijedlog odluke o izmjenama i dopunama Odluke o komunalnom doprinosu.

2.  Ovaj će zaključak biti upućen Stručnoj službi gradonačelnika.

Ad9.  Pitanja, prijedlozi i obavijesti

Obzirom da nije bilo pitanja i prijedloga predsjednik Milenko Arapović zaključuje sjednicu.
Sjednica je završila u 18,40.
Zapisnik vodio:
Mateo Peša

KLASA: 026-03/20-01/44
URBROJ: 251-06-11-9/001-20-2
Zagreb, 27. kolovoza 2020.
PREDSJEDNIK VIJEĆA
GRADSKE ČETVRTI NOVI ZAGREB - ISTOK
                                                                                                Milenko Arapović
